O‘zbekistonda Apple kompaniyasining rasmiy ofislari ochiladi

O‘zbekistonda Apple kompaniyasining rasmiy ofislari ochiladi. Bu haqda AOKAda o‘tgan brifingda Axborot texnologiyalari va kommunikatsiyalarini rivojlantirish vazirligi axborot xizmati rahbari Sherzod Ahmatov ma’lum qildi.

Brifing davomida Sherzod Ahmatov O‘zbekistonda 2020-yil 1-noyabr holatiga ko‘ra, 2019-yilning shu davriga nisbatan mobil telefonning qonuniy importi qariyb 10 baravarga oshganini ma’lum qilgan. Xususan, 2020-yil yanvardan 1-noyabrgacha O‘zbekiston 781,7 ming mobil telefon import qilgan.
“Dunyodagi top-10 likka kiradigan Samsung kompaniyasining respublikamizda 4 rasmiy ofisi ochildi. Yaqin kunlarda Apple kompaniyasining ham rasmiy ofislari ochilishi rejalashtirilmoqda”, — deydi Axborot texnologiyalari va kommunikatsiyalarini rivojlantirish vazirligi axborot xizmati rahbari.
Eslatib o‘tamiz, 2020-yilning may oyida tarixdagi eng yirik kapitallashgan korporatsiya — Apple Distribution International Limited O‘zbekistonda ixtiyoriy ravishda QQS to‘lovchisi sifatida ro‘yxatdan o‘tgani va I chorakdagi faoliyati natijalariga ko‘ra, davlat budjetiga 59,2 ming AQSh dollari miqdorida soliq to‘lagani to‘g‘risida xabar berilgandi.
 Apple O‘zbekiston uchun App Store’dagi dasturlar narxini oshiradi. Bunga “Google solig‘i” sabab bo‘lishi mumkin